title: Pica pica
text: A garza u picaraza (Pica pica (L., 1758)) ye un muixón d'a familia d'es corvidos con a cabeza, coda y patas caracteristicament de color negra, mientres que lo vientre el tien de color blanca. A coda ye tamién singularment larga. 
  
  As plumas d'a suya coda y alas pueden manifestar brilors azulencas u verdas pendendo d'a luz. As alas son curtas y arrondoladas per as ripas. Tien un caracteristico grito que diz cha-cha-cha-cha, que en es polletz se manifiesta més como chilo. Per tanto, son d'es pocos corvidos que no grallan.
  
  Ye un muixón de fácil identificar y muito abundant. Se puet trobar dende a Peninsula Iberica enta l'Extremo Orient, con poblacions encara en America d'o Norte d'una subespecie semellant, y también en o norte d'Africa. As suyas midas van entre es 40 y es 45 cm de longaria, plegando enta 60 cm d'amplaria d'as alas.
  
  Una d'as trazas més conoixitas d'es masclos d'istes animals ye la suya falaguera de cullir obchectos brilants en l'epoca de zelo suyo, emplegando-los ta rondar as fembras con ells. También ells ponen en o suyo niedo, que ye caracteristicament redondo, feto con un ret de brancas y palos.
  
  Trivialidatz 
  
  En l'Alto Aragón, sobretot entre la chent de més edat, encara s'emplega la parola "garza" como a piropo ta designar quan una muller ye beroya. Isto amuestra l'apreciación que en a cultura aragonesa se ha feto d'istes muixons, fendo mas atención a las suyas colors y plomas que no a altras trazas d'a suya conducta, y resulta curioso si se contimpara con altros puestos d'Espanya, a on istes animals son muito mal consideratos.
  
  Subespecies 
  Actualment es ornitologos en distinguen a-saber-las subespecies arredol d'o mundo. As prencipals se pueden veyer en o siguient mapa.
  
  Referencias
  
  Vinclos externos 
  
   Imachens y sonidos d'a Garzas
   Atlas d'aus d'Aragón.
  
  pica
  Aus presents en Aragón
  Fauna d'Asia
  Fauna d'Europa
  Fauna d'Andorra
  Fauna d'Alcheria
  Fauna de Marruecos
  Fauna de Tunicia